Hvor der er uoverensstemmelse mellem minimums vedtægter og vores nuværende vedtægter, og der ikke står ”kan” ude til højre, gælder minimums vedtægterne allerede. Men det er noget rod, hvis vi har noget andet stående. Så det skal rettes til.

De steder hvor vi har valgfrihed og det, som vi evt. ønsker tilføjet udover minimum, er til debat. Vedtægtsnørde gruppen tygger det igennem og stiller konkrete, gennemtænkte og fuldt formulerede forslag til årsmødet.

|  |  |  |  |
| --- | --- | --- | --- |
|  | **Minimums vedtægter** | Nuværende vedtægter | Kan = valgfrit |
|  | **Kapitel 1 Indledning** |  |  |
| **§ 1** | **Navn og område** | **§ 1. Navn og tilhørsforhold** |  |
| Stk. 1 | Foreningens navn er [byen, kommunen, området], herefter omtalt som Lokalforeningen. | **Stk 1**. Foreningens navn er: Alternativets Lokalforening i Gribskov kommune, herefter i vedtægterne omtalt som ”lokalforeningen”. |  |
| Stk. 2 | Lokalforeningen omfatter [kommune (r)]. | **Stk 2**. Foreningens hjemsted er Gribskov kommune. |  |
|  |  |  |  |
| **§ 2** | **Manifest** | **§ 4. Manifest** |  |
| Stk. 1 | Ret fyldigt så jeg har valgt ikke at kopiere det ind. | Identisk |  |
|  |  |  |  |
| **§ 3** | **Organisationskultur** | **§ 13. Organisationskultur** |  |
| Stk. 1 | Alt arbejde i Alternativet skal foregå i overensstemmelse med Alternativets værdier: Empati, Mod, Gennemsigtighed, Ydmyghed, Humor, Generøsitet. | **Stk. 1**. Alt arbejde i Lokalforeningen skal foregå i overensstemmelse med Alternativets værdier: Empati, Mod, Gennemsigtighed, Ydmyghed, Humor, Generøsitet. |  |
| Stk. 2 | Alternativet skal altid tilstræbe at leve op til 6 debatdogmer:  1. Vi vil gøre opmærksom på både fordele og ulemper.  2. Vi vil lytte mere, end vi vil tale, og vi vil møde vores politiske  modstandere der, hvor de er.  3. Vi vil fremhæve de værdier, som ligger bag vores argumenter.  4. Vi vil indrømme, når vi ikke kan svare på et spørgsmål og indrømme,  hvis vi har taget fejl.  5. Vi vil være nysgerrige overfor alle dem, vi samtaler og debatterer  med. 6. Vi vil åbent og sagligt argumentere for, hvordan Alternativets politiske  visioner kan nås. | **Stk. 3**. Lokalforeningen skal altid tilstræbe at leve op til 6 debatdogmer:  1. Vi vil gøre opmærksom på både fordele og ulemper.  2. Vi vil lytte mere, end vi vil tale, og vi vil møde vores politiske modstandere der, hvor de er.  3. Vi vil fremhæve de værdier, som ligger bag vores argumenter.  4. Vi vil indrømme, når vi ikke kan svare på et spørgsmål og indrømme, hvis vi har taget fejl.  5. Vi vil være nysgerrige overfor alle dem, vi samtaler og debatterer med.  6. Vi vil åbent og sagligt argumentere for, hvordan Alternativets politiske visioner kan nås. |  |
| Stk. 3 | Når der opstår en konflikt, forsøges den løst i mindelighed i den forening, hvori den udspiller sig. Konfliktmæglingsrådet kan efter skøn inddrages. |  |  |
|  |  |  |  |
| **§ 4** | **Mangfoldighed** |  |  |
| Stk. 1 | Alternativet ønsker i alle sine fora og hvor partiet er repræsenteret, den bredest mulige sammensætning af medlemmer og kandidater. Der skal tilstræbes en spredning inden for eksempelvis geografi, etnicitet, køn, livserfaring, alder og faglighed. | **§ 13 Stk. 2**. Lokalforeningen skal tilstræbe størst mulig mangfoldighed i alle arbejdsgrupper. |  |
|  |  |  |  |
|  | **Kapitel 2 Lokalforeningen** |  |  |
| **§ 5** | **Lokalforeningens formål** | **§ 3. Formål for Alternativet** |  |
| Stk. 1 | Lokalforeningens formål er at arbejde hen imod Alternativets formål | **Stk. 2**. Alternativets formål er at arbejde for en seriøs bæredygtig omstilling som en international politisk 4. sektororganisation herunder et parti. Den bæredygtige omstilling skal både løses videnskabeligt, teknologisk, økonomisk, politisk m.m., men også humanitært gennem dybere empatisk kontakt til os selv og hinanden. Derfor vil Alternativet fremme levende demokratiske og bæredygtige fællesskaber, hvor det enkelte menneske alene eller sammen med andre har mulighed for at udforske og udfolde sit talent, sine drømme og ambitioner til gavn for sig selv og verden.  **Stk. 3**. Alternativet vil som en 4. sektor-organisation geninvestere den akkumulerede viden og det økonomiske overskud til kontinuerlig at fremme organisationens formål. |  |
|  |  |  |  |
| **§ 6** | **§ 6 Lokalforeningens opgaver** |  |  |
| Stk. 1 | Lokalforeningen har det primære ansvar for aktiviteter i bevægelses- og partiregi, i det geografiske område lokalforeningen dækker. Dette omfatter aktivisme, projekter og opstilling af kandidater til kommunalvalg og indstilling af kandidater til folketingsvalg. | **§ 3 Stk. 1**. Det er lokalforeningens opgave at engagere og organisere medlemmerne, ved at støtte op om og igangsætte lokale initiativer, som arbejder hen imod Alternativets formål.  **§ 8.** **Opstilling af kandidater**  **Stk 1**. Lokalforeningen har ansvaret for opstilling af kandidater til kommunalbestyrelsen. |  |
|  |  |  |  |
| **§ 7** | **Medlemmer i Lokalforeningen** | **§ 5. Medlemmer i lokalforeningen** |  |
| Stk. 1 | Medlemmer i Lokalforeningen er alle de medlemmer af Alternativet, der har bopæl i Lokalforeningens område. | **Stk. 1**. Medlemmerne har stemmeret i den lokalforening, hvor de har bopæl. |  |
| Stk. 2 | Medlemskab forudsætter indbetaling af kontingent til landsforeningen.  Stemmeret opnås ved indbetaling af kontingent senest 14 dage før en given valghandling. | **§ 9. Lokalforeningens Årsmøde**  **Stk. 2**. Alle fysisk fremmødte medlemmer af Lokalforeningen, der ikke er i restance med kontingent, er stemmeberettigede og valgbare. | Note: Også medlemmer, der måtte være forhindret, bør være valgbare hvis vi blot sikrer os at det ikke er imod deres vilje. |
| Stk. 3 | Såfremt et medlem vedvarende modarbejder Alternativet kan den pågældende ekskluderes. Eksklusionsreglerne følger landsorganisationens. |  |  |
| Stk. 4 | Bestyrelsen og medlemmerne skal arbejde for, at medlemsskaren afspejler lokalområdets befolkningssammensætning. |  | Kan |
|  |  |  |  |
| **§ 8** | **Lokalforeningens ordinære årsmøde** | **§ 9. Lokalforeningens Årsmøde** |  |
| Stk. 1 | Lokalforeningens øverste myndighed er årsmødet, som indkaldes med mindst seks ugers varsel. | **Stk. 1**. Lokalforeningens øverste myndighed er årsmødet, der afholdes hvert år inden udgangen af  marts måned og indkaldes med mindst 2 ugers varsel ved personlig mail til de medlemmer der har bopæl i Gribskov kommune, ved opslag på facebook-gruppen: Alternativet i Gribskov og ved opslag på offentlige steder i kommunen. | Kan |
| Stk. 2 | Alle medlemmer kan deltage på årsmødet. Alle fysisk fremmødte medlemmer har stemmeret jf. § 7, stk. 2. | **Stk. 2**. Alle fysisk fremmødte medlemmer af Lokalforeningen, der ikke er i restance med kontingent, er stemmeberettigede og valgbare |  |

|  |  |  |  |
| --- | --- | --- | --- |
| Stk. 3 | *Version uden direkte valg til forperson:* Dagsorden for årsmødet skal som minimum indeholde 1. Valg af dirigent 2. Valg af stemmetællere og referent(er)  3. Bestyrelsens beretning for Lokalforeningen 4. Fremlæggelse af regnskab til godkendelse 5. Behandling af forslag fra medlemmerne 6. Valg til bestyrelsen 7. Valg af revisor (er) 8. Eventuelt  *Version med direkte valg til forperson:* 1. Valg af dirigent 2. Valg af stemmetællere og referent(er)  3. Bestyrelsens beretning for Lokalforeningen 4. Fremlæggelse af regnskab til godkendelse 5. Behandling af forslag fra medlemmerne 6. Valg af forperson 7. Valg til bestyrelsen 8. Valg af revisor (er) 9. Eventuelt | **Stk. 3**. Dagsorden for årsmødet skal som minimum indeholde:  1. Valg af dirigent.  2. Valg af stemmetællere og referent.  3. Bestyrelsens beretning for Lokalforeningen.  4. Fremlæggelse af regnskab, budget og forslag til støttekontingent til godkendelse.  5. Behandling af forslag fra medlemmer.  6. Valg af:  a) 7 personer til lokalforeningsbestyrelse, samt minimum 2 suppleanter, som rangeres efter stemme antal  b) Kommunalbestyrelseskandidater, efter behov  c) Revisor og Revisorsuppleant  7. Eventuelt. | Kan |
| Stk. 4 | Forslag der ønskes behandlet på årsmødet, skal være fremsendt til bestyrelsen senest fire uger før mødets afholdelse. | **Stk. 4.** Forslag, der ønskes behandlet på årsmødet, skal være fremsendt til forkvinden/manden senest 1 uge før mødets afholdelse. | Kan |
| Stk. 5 | Forslag der ønskes behandlet på årsmødet skal være stillet af en gruppe på minimum [1 – 10] medlemmer af Lokalforeningen. |  | Kan |
| Stk. 6 | Medlemmer, der ønsker at kandidere til valg på årsmødet, skal meddele deres kandidatur senest [3/4] uger før mødet ved indsendelse af et opstillingsgrundlag. | **Stk. 6**. Medlemmer, der ønsker at kandidere til kommunalbestyrelsen, skal meddele deres kandidatur til forkvinden/manden senest 2 uge før mødet. | Kan |
| Stk. 7 | Alle forslag og kandidaters opstillingsgrundlag udsendes til medlemmerne senest to uger før mødets afholdelse. | **Stk. 5**. Alle forslag udsendes til medlemmerne senest 2 dage før afholdelse. | Kan |
|  |  |  |  |
| **§ 9** | **Lokalforeningens ekstraordinære årsmøde** | **§ 10. Ekstraordinært Årsmøde** |  |
| Stk. 1 | Ekstraordinært årsmøde indkaldes såfremt Lokalforeningens bestyrelse eller 5 % af medlemmerne, dog mindst fem personer, begærer det. | **Stk. 1**. Ekstraordinært årsmøde indkaldes, såfremt lokalforeningsbestyrelsen beslutter det. | Kan |
| Stk. 2 | Bestyrelsen indkalder til ekstraordinært årsmøde med angivelse af dagsorden senest en uge efter at have modtaget gyldig begæring herom, eller senest en uge efter beslutningen er truffet i bestyrelsen. Det ekstraordinære årsmøde skal afholdes senest seks uger efter beslutningen er truffet eller begæringen modtaget.  Indkaldelsen skal ske med mindst fire ugers varsel og materialet til dagsordenen fremsendes til medlemmerne senest to uger inden mødet.  Bestyrelsen kan i tilfælde af folketingsvalg indkalde til ekstraordinært årsmøde den førstkommende fredag, lørdag eller søndag, dog minimum to dage efter valgets udskrivelse. | **Stk. 2**. Indkaldelsen skal ske med minimum 2 ugers varsel med angivelse af dagsorden. Bestyrelsen kan i tilfælde af uventet folketingsvalg indkalde med kortere varsel. | Kan |
|  |  |  |  |

|  |  |  |  |
| --- | --- | --- | --- |
| **§ 10** | **Lokalforeningens bestyrelse** | **§ 7.** **Lokalforeningsbestyrelsen** |  |
| Stk. 1 | *Version uden direkte valg til forperson* Lokalforeningen ledes af en bestyrelse bestående af mindst 3/5 og højst 5/7 [indsæt selv], deriblandt en forperson, næstforperson samt en kasserer. Lokalforeningsbestyrelsen vælges på årsmødet.  *Version med direkte valg til forperson* Lokalforeningen ledes af en bestyrelse bestående af mindst 3/5 og højst 5/7 [indsæt selv], deriblandt en forperson, en næstforperson samt en kasserer. Lokalforeningsbestyrelsen vælges på årsmødet, hvor forpersonen vælges direkte. | **Stk. 1**. Lokalforeningsbestyrelsen ledes af en bestyrelse på 7 personer, deriblandt en forkvinde/mand, næstforkvinde/mand samt kasserer. | Kan  Note: 7 bestyrelses- medlemmer har vist sig at være en udfordring. Vi bør gå tilbage til 5. |
| Stk. 2 | Der skal vælges minimum to kvinder og to mænd (fem eller syv i bestyrelsen). | **Stk. 12**. Lokalforeningsbestyrelsen bør sammensættes, så den har en ligelig fordeling mellem mænd og kvinder, dvs. enten to mænd og tre kvinder eller tre kvinde og to mænd. | Kan  Note: Hvis vi ikke kan garantere tilstrækkeligt med kandidater, bør der stå ”bør” og ikke ”skal” |
| Stk. 3 | Efter stemmetal vælges mindst en og op til [x] suppleanter i prioriteret rækkefølge, heraf mindst én mand og én kvinde. |  | Kan |
| Stk. 4 | Version uden direkte valg til forperson Bestyrelsen konstituerer sig selv senest to uger efter valget og kan til enhver tid omkonstituere sig. Version med direkte valg til forperson Bestyrelsen konstituerer sig selv senest to uger efter valget med kasserer og næstforperson. | **Stk. 2**. Lokalforeningsbestyrelsen konstituerer sig selv med en forkvinde/mand, næstforkvinde/mand og kasserer. | Kan |
| Stk. 5 | Kandidater til og medlemmer af Kommunalbestyrelsen, Regionsråd eller Europaparlamentet kan vælges til og være medlemmer af bestyrelsen.  I det kalenderår, hvor der er valg til det pågældende politiske forum, må kandidaterne ikke være forperson, næstforperson eller kasserer. Folkevalgte til kommunalbestyrelsen, Regionsråd eller Europaparlamentet kan ikke bestride poster som forperson, næstforperson eller kasserer. | **Stk. 4.** Et medlem kan ikke både bestride folkevalgt tillidspost samt sidde i lokalforeningsbestyrelsen. Såfremt en lokalforeningsbestyrelsesmedlem bliver folkevalgt, skal personen træde ud af bestyrelsen og den højest rangerede (ud fra antal stemmer) suppleant indtræder. |  |
| Stk. 6 | Folketingskandidater og valgte folketingsmedlemmer kan vælges til og være medlemmer af bestyrelsen, men ikke bestride poster som forperson, næstforperson eller kasserer.  Et bestyrelsesmedlem, som er folketingskandidat, går automatisk på orlov fra bestyrelsen, hvis der udskrives valg. | Se ovenfor |  |
| Stk. 7 | Bestyrelsen er beslutningsdygtig, når mere end halvdelen, hvoraf en skal være forperson eller næstforperson, er tilstede fysisk eller digitalt eller skriftligt har tilkendegivet sin indstilling til det specifikke punkt. | **Stk. 7.** Lokalforeningsbestyrelsen er beslutningsdygtig, når minimum 4 personer er til stede, fysisk, digitalt (online) eller ved fuldmagt, inklusiv enten forkvinde/mand eller næstforkvinde/mand | Kan |
| Stk. 8 | I tilfælde af stemmelighed er forpersonens stemme afgørende. | **Stk. 8**. I tilfælde af stemmelighed ved afstemninger er forkvindens/mandens stemme afgørende. | Kan |
| Stk. 9 | Bestyrelsen er ansvarlig for økonomien, udarbejder budget og fremlægger årsregnskabet for det ordinære årsmøde. Bestyrelsens beretning skal indeholde overvejelser om dens budgetmæssige dispositioner. | **Stk. 9**. Lokalforeningsbestyrelsen er ansvarlig for behandling af budget og regnskab for lokalforeningen. | Kan |
| Stk. 10 | Bestyrelsen skal fastlægge en forretningsorden. |  | Kan |
| Stk. 11 | Bestyrelsen kan give ansvar til arbejdsgrupper og udvalg. | **Stk. 10**. Lokalforeningsbestyrelsen kan give ansvar til arbejdsgrupper og udvalg. | Kan |
| Stk. 12 | Hvis et medlem trækker sig fra bestyrelsen tiltræder den højst rangerende suppleant [således at bestemmelserne om kønskvotering er overholdt]. Bestyrelsen konstituerer derefter sig selv igen. |  | Kan |
| Stk. 13 | Hvis et medlem af bestyrelsen ikke kan deltage i bestyrelsesmøderne i mindst fire uger i træk, indkaldes den højst rangerende suppleant [således at kønskvoteringen er overholdt]. |  | Kan |
|  |  | **Stk. 3**. Lokalforeningsbestyrelsesmedlemmer skal være medlemmer af partiet og have betalt kontingent. |  |
|  |  |  |  |
|  |  | **Stk. 6**. Hvert lokalforeningsbestyrelsesmedlem har én stemme. Ved fravær kan lokalforeningsbestyrelsesmedlemmer afgive stemme ved skriftlig fuldmagt til et andet bestyrelsesmedlem vedr. konkrete beslutningspunkter på dagsordenen. |  |
|  |  | **Stk. 11**. Hvis forkvinden/manden trækker sig fra lokalforeningsbestyrelsen, bliver næstforkvinde/mand konstitueret som forkvinde/mand. Der indkaldes den højest rangerede suppleant, og bestyrelsen konstituerer sig selv med ny næstforkvinde/mand. |  |

|  |  |  |  |
| --- | --- | --- | --- |
| **§ 11** | **Bydelsforeninger** |  |  |
| Stk. 1 | Under Lokalforeninger kan bydelsforeninger oprettes, som eksempelvis kan dække opstillingskredse eller administrativt fastlagte bydelsgrænser. |  |  |
| Stk. 2 | Kommuneforeninger og Bydelsforeninger aftaler med enstemmighed, hvorledes opgaver, ansvar og budget fordeles. Ved uenighed inddrages Hovedbestyrelsen eller Konfliktmæglingsrådet. Der udbetales ikke midler fra landsorganisationen, hvis der ikke er en gældende aftale mellem Lokalforeningen og Bydelsforeningen. (Gælder fra 2017) | Kan | Kan |
|  |  |  |  |
|  | **Kapitel 3 Valg af kandidater** |  |  |
| **§ 12** | **Tillidsvalgte** |  |  |
| Stk. 1 | Personer, der er medlem af en bestyrelse eller kandidat til kommunalbestyrelsen eller Folketinget, må ikke være medlem af andre politiske partier. Alle omtalte personer forventes at arbejde i et fællesskab til Alternativets bedste. |  |  |
| Stk. 2 | Kandidater til alle politiske hverv skal have været medlem af Alternativet i minimum tre måneder ved det opstillingsmøde, hvor de vælges af medlemmerne. |  |  |
| Stk. 3 | Kandidater til organisatoriske hverv er valgbare 14 dage efter kontingentet er indbetalt. |  |  |
| Stk. 4 | Alle tillidsvalgte i Lokalforeningen er valgt for et år og kan genvælges. | **§ 7 Stk. 5**. Lokalforeningsbestyrelsesmedlemmer er valgt for ét år ad gangen, og medlemmerne kan genvælges. |  |
|  |  |  |  |
| **§ 13** | **Lokalforeningens opstillingsmøde** |  |  |
| Stk. 1 | På et årligt opstillingsmøde afholdt i januar eller senest fire uger før Storkredsens opstillingsmøde vælger eller genvælger Lokalforeningen kandidater til kommunalbestyrelsesvalg, og indstiller eventuelt kandidater til folketingsvalg. |  |  |
| Stk. 1a | Som overgangsordning kan opstillingsmødet, der skulle holdes i januar 2017, holdes på et tidligere tidspunkt. Kandidater, der vælges på dette møde er ikke på valg før januar 2018, med mindre andet er meldt ud i forbindelse med valghandlingen. |  |  |
| Stk. 2 | Hvis det skønnes nødvendigt kan bestyrelsen indkalde til supplerende opstillingsmøde. Allerede valgte kandidaters kandidaturer annulleres ikke, når der afholdes supplerende opstillingsmøde, med mindre mødet er indkaldt med det formål, at stemme om en specifik allerede valgt kandidat. | Kan | Kan |
| Stk. 3 | Opstillingsmødet skal indkaldes med mindst seks ugers frist. Opstillingsgrundlag for kandidater skal være afleveret til bestyrelsen [eller et eventuelt Kandidatudvalg] tre uger forud for opstillingsmødet, og sendes videre til medlemmerne senest to uger før mødet. | Kan | Kan |
|  |  |  |  |
| **§ 14** | **Indstilling af kandidater til Folketinget** |  |  |
| Stk. 1 | På et opstillingsmøde kan Lokalforeningen indstille kandidater til Storkredsforeningens opstillingsmøde. At indstille en kandidat fra opstillingsmøde i Lokalforeningen betyder, at de får Lokalforeningens anbefaling. |  |  |
| Stk. 2 | Lokalforeningen kan ikke på egen hånd opstille kandidater til folketingsvalget. |  |  |
| Stk. 3 | Lokalforeningen vælger/udpeger en repræsentant til Kandidatudvalget i Storkredsen. Kandidatudvalget koordinerer kandidat- og opstillingsprocesserne i hele storkredsen med hensyn til folketingsvalg. |  |  |
| Stk. 4 | En lokalt indstillet kandidat, som senere opstilles af Storkredsforeningen, er samtidig kandidat for hele Storkredsforeningen. | Kan | Kan |
|  |  |  |  |
| **§ 15** | **Afstemninger og valg** | **§ 17. Afstemninger og valg** |  |
| Stk. 1 | Valg af personer til tillidsposter, der rækker ud over det enkelte møde, skal altid ske skriftligt. | **Stk. 1.** Valg af personer til tillidsposter, der rækker ud over det enkelte møde, skal ske  skriftligt, hvis mindst et medlem ønsker dette. |  |
| Stk. 2 | Ved alle valg til et bestemt antal kandidater kan hvert stemmeberettiget medlem højst stemme på halvdelen af det antal kandidater, der skal vælges. Hvis et ulige antal kandidater skal vælges, rundes der op.  Det enkelte medlem afgør selv, hvor mange stemmer, der afgives. Der kan kun afgives én stemme pr. kandidat. |  |  |
| Stk. 3 | I tilfælde af stemmelighed på det yderste mandat i et forum jf. stk. to, skal der trækkes lod mellem de pågældende kandidater. |  |  |
| Stk. 4 | Til valg uden et bestemt antal kandidater, kan er kandidat anses for godkendt, såfremt denne har modtaget tilslutning fra mere end 50 % af de afgivne stemmer, inklusiv blanke stemmer.  Der kan afgives stemmer på alle kandidater og der kan kun afgives én stemme pr. kandidat. |  |  |
| Stk. 5 | Folketingskandidater indstilles til valg på Storkredsens opstillingsmøde jf. stk. 4. |  |  |
| Stk. 6 | En anden afstemningsform kan vedtages med mindst 2/3 flertal på mødet. Forslaget skal være sendt ud [1-2] uger før mødet. |  |  |
|  |  |  |  |
|  | **Kapitel 5 Økonomi** |  |  |
| **§ 16** | **Tegning og Økonomi** | **§ 14. Kontingent og økonomi**  **§ 11.** **Tegning af Lokalforeningen** |  |
| Stk. 1 | Lokalforeningen tegnes af forpersonen og et medlem af bestyrelsen eller af den samlede bestyrelse. | **§ 11 Stk. 1.** Lokalforeningen tegnes af forkvinden/manden. Ved økonomiske dispositioner over 1.000 kr. tegnes foreningen af forkvinden/manden og kasseren i forening. | Kan |
| Stk. 2 | Regnskabet kan godkendes på et medlemsmøde. Mødet skal være varslet fire uger i før mødet afholdes, og regnskabet skal være udsendt til medlemmerne som bilag to uger før mødet. | **Stk. 5.** Regnskab foretages og revideres af revisor ved årets udgang og fremlægges ved det ordinære årsmøde. | Kan |
| Stk. 3 | Bestyrelsen kan meddele yderligere prokura. | **§ 11 Stk. 2**. Lokalforeningsbestyrelsen kan meddele yderligere prokura. | Kan |
| Stk. 4 | Regnskabet følger kalenderåret. | **Stk. 4.** Regnskabsåret følger kalenderåret. |  |
| Stk. 5 | Regnskabet revideres af to talkyndige personer, der vælges til revisorer på Lokalafdelingens årsmøde.. De må ikke være medlemmer af bestyrelsen og behøver ikke være medlem af Alternativet. | **Stk. 5.** Regnskab foretages og revideres af revisor ved årets udgang og fremlægges ved det ordinære årsmøde. | Kan |
| Stk. 6 | Ved økonomiske bidrag på 1.000 kroner eller mere offentliggøres bidragyderen og beløbet i regnskabet. | **Stk. 3.** Finansiering jf. stk 2 på mere end 500 kr. skal fremgå med bidragsyders navn og beløb i årsregnskabet. |  |
|  |  | **Stk 1.** Det årlige støttekontingent godkendes af årsmødet |  |
|  |  | **Stk 2.** Lokalforeningen søges herudover finansieret ved sponsor- og annoncestøtte samt bidrag fra offentlige/private virksomheder, fonde, øvrige foreninger/institutioner og private personer. |  |
|  |  |  |  |
| **§ 17** | **Hæftelse** | **§ 15. Hæftelse** |  |
| Stk. 1 | Lokalforeningen hæfter alene med de midler, den har til rådighed. Foreningens medlemmer, herunder bestyrelsen, hæfter ikke personligt for foreningens forpligtelser og har ikke krav på nogen del af foreningens midler. | **Stk. 1**. Lokalforeningen hæfter alene med de midler, den har til rådighed. Foreningens medlemmer, herunder lokalforeningsbestyrelsen, hæfter ikke personligt for foreningens forpligtelser og har ikke krav på nogen del af foreningens midler. |  |
|  |  |  |  |
|  | **Kapitel 5 Øvrige bestemmelser.** |  |  |
| **§ 18** | **Vedtægter og revision af vedtægter** | **§ 2. Vedtægternes rangorden**  **§ 12.** **Revision af vedtægter**  **§ 6. Lokalforeninger**  **§ 18. Vedtægternes ikrafttrædelse** |  |
| Stk. 1 | Lokalforeningens vedtægter skal være i overensstemmelse med landsforeningens. | **Stk 1**. Alternativets landsvedtægter har ved tvivlsspørgsmål forrang for storkredsens og lokalforeningens vedtægter |  |
| Stk. 2 | Ændringer i landsforeningens vedtægter eller i minimumsvedtægter for Lokalforeninger, der er vedtaget på Landsmødet, gælder for Lokalforeningen fra vedtagelsestidspunktet. Lokalforeningen er forpligtet til at indarbejde de relevante ændringer på sit førstkommende årsmøde efter Landsmødet. |  |  |
| Stk. 3 | Ændringer i nærværende vedtægter kan ske på et årsmøde med 2/3 flertal. | **Stk. 2**. Ændringer i nærværende vedtægter kan ske på et årsmøde ved 2/3 stemmeflertal. | Kan |
| Stk. 4 | Øvrige ændringer i vedtægterne, der ikke er konsekvens af landsmødebeslutninger, træder i kraft når Hovedbestyrelsen har godkendt ændringerne. | **Stk. 2**. Lokalforeningens vedtægter skal godkendes af Storkredsbestyrelsen  **Stk. 1.** Disse vedtægter og eventuelle vedtægtsændringer træder i kraft efter behandling på  Lokalforeningens årsmøde og efter godkendelse fra Alternativets Hovedbestyrelse. |  |
| Stk. 5 | Hvis Hovedbestyrelsen ikke kan godkende vedtægtsændringer vedtaget på årsmødet i Lokalforeningen udløser det indkaldelse til ekstraordinært årsmøde inden for to uger efter Hovedbestyrelsens meddelelse. | **Stk. 2**. I fald hovedbestyrelsen ikke kan godkende vedtægterne skal der indkaldelse til ekstraordinært Lokalforeningsårsmøde.  **Stk. 3.** Alternativets hovedbestyrelse inviteres til det ekstraordinære årsmøde, for at kunne begrunde den manglende godkendelse | Kan |
|  |  |  |  |
| **§ 19** | **Opløsning** | **§ 16. Opløsning** |  |
| Stk. 1 | Lokalforeningen kan opløses såfremt det besluttes med 2/3 flertal p Lokalforeningens årsmøde. Foreningen opløses automatisk såfremt landsforeningen opløses. | **Stk. 1**. Lokalforeningen kan opløses såfremt det besluttes med 2/3 dele flertal på årsmødet | Kan |
| Stk. 2 | Ved opløsning overføres en eventuel formue til Alternativet, såfremt landsforeningen endnu eksisterer. Ellers overføres midlerne til velgørende formål indenfor Alternativets formål. | **Stk. 2.** Ved opløsning lokalforeningen skal foreningens midler overdrages til Storkreds Nordsjælland - Alternativet. | Kan |
|  |  |  |  |
|  |  | **§ 15 Partiskat** |  |
|  |  | **Stk. 1**. Alle, der er udpeget til et hverv gennem Alternativets lokalafdeling i Gribskov, betaler partiskat af det vederlag, de får for hvervet.  **Stk. 2**. Partiskatten udgør 5 procent af bruttobeløb, der udbetales til vedkommende som løn, tabt arbejdsfortjeneste, honorar, diæter, vederlag, tillæg eller lignende. Der kan ikke fratrækkes nogen form for udgifter, løntab eller andet.  **Stk. 3**. Partiskat af det udbetalte beløb skal indbetales minimum en gang i kvartalet. Senest 1. februar i det efterfølgende kalenderår skal partiskatten være endeligt afregnet. Manglende betaling af partiskat vil medføre at der indledes en eksklusionssag. | Note: Der kom ikke en debat om parti-skat på Landsforeningens årsmøde, som vi ellers ventede. Så her er vi helt på egen bane. Vil vi eller vil vi ikke og hvis ja, hvordan skal det så skrues sammen? |